Paterna va tancar 2019 amb un superàvit de 3 milions euros
08/05/2020

# Paterna va tancar 2019 amb un superàvit de 3 milions euros

[![Paterna va tancar 2019 amb un superàvit de 3 milions euros](/images/ajuntament-paterna-default.jpg)](/images/ajuntament-paterna-default.jpg)

08.05.2020

L'Ajuntament de Paterna ha destinat el 20% del superàvit de 2019 a pal·liar els efectes del COVID-19, que se sumen a la modificació pressupostària de 41 milions d'euros aprovada per l'Executiu socialista per a ajudar a la població i reactivar la ciutat

L'Ajuntament de Paterna va tancar l'exercici 2019 amb un superàvit de 3 milions d'euros.  
  
Així ho ha revelat hui el consistori després d'aprovar la liquidació de l'any passat, un tancament de comptes que reflecteix el bon estat financer de l'administració local paternera gràcies a l'eficaç gestió econòmica realitzada per l'Executiu socialista que, una vegada més, torna a complir amb l'objectiu d'estabilitat pressupostària.  
  
Aquesta robustesa de les arques municipals permetrà a Paterna fer front a l'efecte del COVID-19 amb garanties. De fet, en el ple extraordinari celebrat dimecres passat, es va aprovar destinar 600.000 d'euros d'aqueix superàvit a Serveis Socials per a ajudar a aquells col·lectius que han vist incrementades les seues condicions de vulnerabilitat per aquesta crisi i aconseguir que a Paterna ningú es quede arrere.  
  
A part de tancar l'exercici econòmic amb superàvit, la liquidació també constata la fortalesa econòmica del consistori amb un període mitjà de pagament de 12 dies, molt per davall dels 30 dies que preveu la llei i un deute inferior al 10%.